
REFERAT
privind aprobarea proiectelor cu finanţare nerambursabilă de la bugetul local 
al Municipiului Timişoara pentru activităţi nonprofit de interes local, pe anul 2007
Prin HCL 68/2007 a fost aprobat noul regulament al finanţărilor nerambursabile de la bugetul local iar prin HCL 69/2007 a fost nominalizată comisia pentru selecţia şi evaluarea proiectelor care vor beneficia de finanţări nerambursabile de la bugetul local pentru activităţi nonprofit de interes local.

În continuare a fost demarată procedura de aplicare a HCL 68/2007 (regulamentul finanţărilor nerambursabile) care a început cu publicarea unui anunţ de intenţie în Monitorul Oficial al României nr. 210/ 12.04.2007 partea a VI-a. Termenul limită de primire a proiectelor, depuse conform documentaţiei solicitate prin art. 21 din Anexa 1 a HCL 68/2007, a fost data de 3 mai, la încheierea programului de lucru cu publicul. 
Membrii comisiei de selectie au jurizat toate cele 130 de proiecte depuse în termen. A fost întocmit un proces verbal cu toate proiectele jurizate şi a fost redactată lista cu cele 91 de proiecte admise şi cu sumele propuse spre aprobarea Consiliului Local. Propunem aprobarea sumelor alocate de către Comisia de evaluare şi selecţie pentru proiectele admise în urma jurizării. Lista proiectelor admise va fi anexa proiectului de hotărâre de consiliu. 

